โบรกฯเชียร์ “ซื้อ” GFPT ชูเป้า 15.40 บ. จับตากำไร Q4/63 โตกระโดด บุ๊กพิเศษเครมประกันฯ
โบรกฯเชียร์ “ซื้อ” GFPT ชูเป้า 15.40 บ. จับตากำไร Q4/63 โตกระโดด บุ๊กพิเศษเครมประกันฯ
26 ม.ค. 2564

บริษัทหลักทรัพย์ ฟิลลิป (ประเทศไทย) ระบุในบทวิเคราะห์ แนะนำ หุ้นบริษัท จีเอฟพีที จำกัด (มหาชน) หรือ GFPT โดยคาดกำไรไตรมาส 4/63 เพิ่มขึ้นจากช่วงเดียวกันของปีก่อน และจากไตรมาสก่อนที่ 395 ล้านบาท
โดยคาดคาดกำไรปกติไตรมาส 3/63 เหลือ 235 ล้านบาท ลดลง 25% จากไตรมาสก่อน แม้ยอดขายจะเพิ่มขึ้น 7% ที่ 3,880 ล้านบาท จากปริมาณขายเพิ่มขึ้นทั้ง การส่งออกและในประเทศ ส่วนอาหารสัตว์บกคาดทรงตัว แต่อาหารสัตว์น้ำลดลงตามปัจจัยฤดูกาล แต่ margin คาดอยู่ที่ 14.2% จากต้านทุนอาหารสัตว์เร่งตัวขึ้น
อีกทั้งคาดค่าใช้จ่ายเพิ่มขึ้น 20% จากปกติไตรมาส 4 จะมีค่าใช้จ่ายมากกว่าไตรมาสอื่น รวมถึงโบนัสที่รับรู้ครั้งเดียว แต่หากส่วนแบ่งกำไรจากบ.ร่วมคาดอยู่ที่ 75 ล้านบาท เพิ่มขึ้น 9% จากกำไรที่ดีขึ้นของของแมคคีย์ ส่วน GFN ทรงตัว และมีรับรู้รายการพิเศษจากเงินประกันไฟไหม้เข้ามา 150 ล้านบาท ส่งผลให้กำไรสุทธิ เพิ่มขึ้น 15.5% จากไตรมาสก่อน ที่ 395 ล้านบาท
ทั้งนี้  แม้การดำเนินงานปกติไตรมาส 4/63 อ่อนลงจากต้นทุนวัตถุดิบที่เร่งตัวขึ้น แต่หากการดำเนินงานปี 2564 คาดกลับมาฟื้นตัวได้จากปริมาณส่งออกจะกลับมาหลัง COVID-19 คลี่คลาย
อีกทั้ง จะเริ่ม กลับมาผลิตได้เต็มที่อีกครั้งหลังเครื่องจักรใหม่ในส่วนเฟสแรกจะเริ่มผลิตได้ตั้งแต่ ก.พ. 64 เป็นต้นไป และส่วนที่เหลือจะเริ่มผลิต เม.ย. 64 เช่นเดียวกับบ. ร่วมอย่าง แมคคีย์ จะฟื้นตัวได้เช่นกัน ดังนั้นทางฝ่ายคงแนะนำ “ทยอยซื้อ” ราคาพื้นฐาน 15 บาท
 
ด้านบริษัทหลักทรัพย์ ดีบีเอสฯ ระบุในบทวิเคราะห์ แนะนำ “ซื้อ” ราคาเป้าหมาย 15.40 บาท คาดกำไรสุทธิไตรมาส 4/63 โตก้าวกระโดดจากช่วงเดียวกันของปีก่อน และจากไตรมาสก่อน เพราะมีรายได้ค่าเคลมประกันฯเข้ามา 100-150 ล้านบาท ส่วน Core profit ประเมินไว้ที่ 293 ล้านบาท (เพิ่มขึ้น 15% จากปีก่อน, ลดลง 14% จากไตรมาสก่อน)
ส่วนแนวโน้มปี 64-65 ไปได้ดี โดยในปี 64 คาด Core profit จะเพิ่มเป็นเลขหลักเดียว แล้วขยายตัวสูงเป็นเลขสองหลักในปี 65 หลังใช้เครื่องจักรผลิตไก่ปรุงสุกได้ครบทั้ง 5 ตัว
ด้าน Valuation ไม่แพง ณ ราคาปัจจุบัน ซื้อขายที่ P/E ปี 64 ที่ 13.9 เท่า, EV/EBITDA 7.2 เท่า และมี P/BV ต่ำเพียง 1.1 เท่า คาดการณ์ DY ปี 64 ไว้ที่ 2.2%
พร้อมกันนี้ คาด Core profit ไตรมาส 4/63 เติบโตจากปีก่อน แต่ลดลงจากไตรมาสก่อน ทั้งนี้ประเมินว่าปริมาณส่งออกไก่ปรุงสุกและไก่สดแช่แข็งจะใกล้เคียงกับไตรมาส 3/63 ที่ 4,800-5,000 ตัน ส่วนอัตรากำไรขั้นต้นจะอ่อนลงจากต้นทุนวัตถุดิบที่เพิ่มขึ้นในช่วงปลายไตรมาส และส่วนแบ่งกำไรจากบริษัทร่วมทรงตัวจากไตรมาสก่อน เนื่องด้วยราคาไก่และ By products ในประเทศราคาไม่ได้เปลี่ยนแปลงมาก โดยรวมประมาณการ Core profit งวดไตรมาส 4/63 ไว้ที่ 293 ล้านบาท เติบโตเพิ่มขึ้น 15% จากปีก่อน แต่ลดลง 14% จากไตรมาสก่อน
ส่วนกำไรสุทธิบรรทัดสุดท้ายไตรมาส 4/63 จะเติบโตแข็งแกร่งทั้งจากช่วงเดียวกันของปีก่อน และจากไตรมาสก่อน จากการได้รับเงินค่าเคลมประกันเพลิงไหม้ ซึ่งบริษัทให้ Guidance ไว้ว่าจะเข้ามาในไตรมาส 4/63 ราว 100-150 ล้านบาท ซึ่งสูงกว่าค่าเสียหายจากเพลิงไหม้ที่บริษัทบันทึกไปเมื่อปี 62 ที่ 55 ล้านบาท